సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఉదయ్ కిరణ్ స్మారక అవార్డ్‌లు 2018
తెలుగు సినిమా పరిశ్రమలో ఎలాంటి బ్యాక్‌గ్రౌండ్ లేకుండా స్వయంకృషితో అతి తక్కువ కాలంలోనే టాప్ హీరో రేంజ్‌కి ఎదిగిన ఉదయ్ కిరణ్ జీవితం అర్ధాంతరంగా ముగిసిన సంగతి తెలిసిందే.
Samayam Telugu | Updated:
Jun 27, 2018, 06:52PM IST
తెలుగు సినిమా పరిశ్రమలో ఎలాంటి బ్యాక్‌గ్రౌండ్ లేకుండా స్వయంకృషితో అతి తక్కువ కాలంలోనే టాప్ హీరో రేంజ్‌కి ఎదిగిన ఉదయ్ కిరణ్ జీవితం అర్ధాంతరంగా ముగిసిన సంగతి తెలిసిందే. వరుస పరాజయాలు, ఆర్థిక పరమైన ఇబ్బందులు, కుటుంబ సమస్యలు, మానసిక సంఘర్షణలను తట్టుకోలేక 37 ఏళ్ల వయసులోనే ఆత్మహత్య చేసుకున్నారు ఉదయ్ కిరణ్.
జూన్ 26న ఉదయ్ కిరణ్ పుట్టిన రోజును పురస్కరించుకుని హైదరబాద్‌లోని ప్రసాద్ లాబ్స్‌లో ఆయన పుట్టిన రోజు వేడుకలను ఘనంగా నిర్వహించారు ఆయన అభిమానులు. ఈ కార్యక్రమంలో ఉదయ్ కిరణ్ అక్క శ్రీమతి శ్రీదేవి, అభిమానులు మరియు మిత్రులందరూ కలిసి ఉత్తమ లఘ చిత్రాలకు అవార్డుల ప్రదానం చేశారు.
ఈ లఘు చిత్ర అవార్డుల్లో భాగంగా.. ఉత్తమ లఘ చిత్ర దర్శకుడిగా డాక్టర్ ఆనంద్ ఎంపిక అయ్యారు. 9 సంవత్సరాల గిరిజన బాలిక కథ ఆధారంగా డాక్టర్ ఆనంద్ దర్శకత్వంలో యన్ యస్ నాయక్ నిర్మించిన‘చిరు తేజ్ సింగ్’ చిత్రానికి గానూ ఈ అవార్డ్ లభించింది. ఈ మూవీతో పాటు.. అశోక్ రెడ్డి (మిస్టర్ అంద్ మిసెస్ ) ,ఉత్తమ చిత్రంగా మంగమ్మ గారి మనవడు మరియు సమాప్తం, ఉత్తమ నటిగా ప్రియ, ఉత్తమ నటుడిగా కళా రంగం ఉత్తమ బాల నటిగా చిరు తేజ్ సింగ్, ఉత్తమ సహాయ నటిగా సౌమ్య వేణు గోపాల్, ప్రత్యేక జ్యూరీ అవార్డ్‌ను ఆర్ పి పట్నాయక్ (తథాస్తు) , మరెందరో వివిధ కేటగిరీలలో అవార్డ్ లను అందుకున్నారు.
ఈ కార్యక్రమానికి శ్రీ వేణు గోపాల చారి ( తెలంగాణా రాష్ట్ర ప్రత్యేక ప్రతినిధి,ఢిల్లీ ), నిర్మాత , దర్శకులు సాయి వెంకట్, సంగీత దర్శకులు ఆర్.పి పట్నాయక్, దర్శకులు వి.యన్.ఆదిత్య, దర్శకులు యన్.శంకర్ , హాస్య నటులు హరీష్, మరియు మరెందరో సినీ రాజకీయ ప్రతినిధులు , అభిమానులు పాల్గొన్నారు.